Aga mina tahaks mõnikord ka midagi lihtsat ja esteetiliselt iga meelega nauditavat kogemust saada. Ei ole vaja ajada asju nii keeruliseks, vilgutada tuledega ja lasta makilindilt hirmutavat müra. Kas ei oleks võinud eile õhtul korraldada Vabaduse väljakul soliidse sümfooniaorkestri kontserdi? Lubada rahvas väljakule kuulama (mitte sundida neid kügelema mööda väljaku äärt), püstitada  lava, kuhu kõik näevad? Eriti uudise valguses, et maestro Neeme Järvi võttis vastu ERSO peadirigendi koha, kas poleks olnud uhke korraldada avakontsert just 20. augustil Tallinna esindusplatsil?